บาทเปิด30.68/70แนวโน้มแข็งค่า
ธนาคารซีไอเอ็มบี ไทย รายงาน เงินบาทเปิดตลาด 30.68/70 แนวโน้มแข็งค่าตามภูมิภาคในกรอบ 30.65-30.75
21 พ.ย. 2555

ธนาคารซีไอเอ็มบี ไทย รายงาน เงินบาทเปิดตลาด 30.68/70 แนวโน้มแข็งค่าตามภูมิภาคในกรอบ 30.65-30.75
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้ที่ระดับ 30.68/70 บาท/ดอลลาร์ จากเย็นวานนี้ที่ระดับ 30.69/71 บาท/ดอลลาร์ แนวโน้มปรับตัวแข็งค่าตามภูมิภาค
"เงินบาทค่อนข้างทรงตัว แนวโน้มวันนี้น่าจะแข็งค่าตามภูมิภาค" นักบริหารเงิน กล่าว
ปัจจัยที่ตลาดติดตามเป็นผลประชุม รมว.คลังของกลุ่มสหภาพยุโรป เกี่ยวกับความคืบหน้าการแก้ไขปัญหาหนี้ของประเทศกรีซ ขณะที่การประกาศตัวเลขเศรษฐกิจของสหรัฐออกมาค่อนข้างดี
สำหรับความเคลื่อนไหวของค่าเงินสกุลหลักต่างประเทศที่สำคัญ เงินยูโรอยู่ที่ระดับ 1.2808/2811 ดอลลาร์/ยูโร ปรับตัวแข็งค่าจากระดับ 1.2798/1.2800 ดอลลาร์/ยูโร ส่วนเงินเยนอยู่ที่ระดับ 81.90/93 เยน/ดอลลาร์ ปรับตัวอ่อนค่าจากระดับ 81.29/30 เยน/ดอลลาร์ 
นักบริหารเงินประเมินการเคลื่อนไหวของเงินบาทในวันนี้จะอยู่ในกรอบระหว่าง 30.65-30.75 บาท/ดอลลาร์